
1. Natura de leadership a problemei transformării Şcolii ca sistem în România
Transformarea Şcolii ca sistem în România este un proces de schimbare adaptivă
 profundă a ceea ce înseamnă Educaţie la ora actuală, pentru iniţierea căruia primele acţiuni sunt cele de leadership
, urmate apoi de cele de management. Durata de iniţiere a procesului schimbării adaptive a Educaţiei prin proiecte de sistem cu impact transformaţional este de 6-8 ani, iar orizontul de timp începând cu care acest proces de schimbare adaptivă îşi va face simţite efectele în diversele straturi ale societăţii româneşti este de 10-20 de ani din momentul amorsării sale.
Premisa fundamentală de proiectare a procesului schimbării adaptive a sistemului educaţional porneşte de la rolul strategic al Educaţiei
 ca sistem public: unic generator sustenabil de resursă umană înalt competitivă al oricărei societăţi. Condiţia critică pentru ca Educaţia să-şi poată asuma şi îndeplini acest rol strategic este ca, prin proiectare, mecanismele sale de funcţionare să conţină procese interne cu capacitate ridicată de învăţare
, care să asigure poziţionarea continuă şi dinamică a Educaţiei ca prim factor al dezvoltării durabile a societăţii. Datorită statutului său de resursă strategică, natura dominantă a acţiunii în Educaţie în acest moment este una centrată pe leadership real
, în primă instanţă – dublată, ulterior, de acţiunea centrată pe management.
În principal datorită noutăţii absolute a premiselor de formulare şi abordare a acestui proiect, este important de accentuat o dată în plus faptul că transformarea Şcolii ca sistem în România înseamnă un proces de leadership transformaţional
, definit în mod fundamental de natura schimbării adaptive a Educaţiei. Formele tehnice specifice ale acestui proces, instanţiate prin unul sau altul dintre proiectele particulare ale axiomaticii schimbării Educaţiei – ca, de pildă, introducerea pe scară largă a Programului International Baccalaureate
, ori punerea în fapt a strategiei de dezvoltare a resurselor umane din Educaţie pornind de la noi modele de filieră didactică şi, respectiv, carieră didactică – constituie doar manifestarea la suprafaţă a transformării. Obiectivul strategic este, în fapt, schimbarea ireversibilă prin Educaţie, a infrastructurii mentale
 a societăţii româneşti dinspre dominanta reactivă spre cea proactivă, în acord cu cerinţele timpului prezent şi viitor al României. Or, întreg procesul realizării obiectivului strategic enunţat înseamnă punerea în operă, eficient şi durabil, cu competenţă şi responsabilitate a celui mai bun proces de leadership posibil la ora actuală la noi în ţară ( leaderhsip adeseori nu lipsit de pericole dintre cele mai reale
. Din acest motiv, Educaţia constituie proiectul public numărul 1 în România în următorii 10-20 de ani.
2. Educaţie mediocră = România mediocră; România mediocră = Educaţie mediocră
La 30 noiembrie 2006, în prezenţa Preşedintelui României, la Palatul Cotroceni a avut loc şedinţa de constituire a Comisiei prezidenţiale pentru analiza şi elaborarea politicilor din domeniile educaţiei si cercetării din România. Comunicatul de presă dat publicităţii cu acest prilej precizează fără echivoc
:
(Preşedintele Traian Băsescu a arătat, în cadrul şedinţei de constituire a Comisiei, că performanţa sistemului de educaţie şi cercetare din România, precum şi competitivitatea acestuia pe piaţa europeană sunt lucruri extrem de importante pentru ţara noastră. „Educaţia şi cercetarea sunt sisteme care crează valori”, a afirmat şeful statului, subliniind că pentru integrarea propriu-zisă în Uniunea Europeană, România trebuie să iasă din mediocritate şi să fie performantă.

În acest sens, Preşedintele a arătat că scopul principal al acestei comisii alcătuită din experţi de prestigiu este acela de a coagula elitele din domeniile cu care interferează: „Această comisie ne-ar putea da şansa de a ne descoperi elitele, care acum ori stau ascunse pentru că nu vor, nu sunt stimulate să contribuie la optimizarea actului de conducere politică, ori li se pare că orice ar face nu se întâmplă nimic, ori au sentimentul că nu sunt utile. De aceste elite avem nevoie în mod vital”. Decizia politică este deficitară din punct de vedere al calităţii, tocmai din cauza incapacităţii de a atrage elitele în actul politic, a afirmat Preşedintele, subliniind că este unul dintre politicienii conştienţi de necesitatea aportului oamenilor de valoare la decizia politică.

Totodată, a avertizat Preşedintele, există şi o reticenţă a elitelor de a se asocia cu zona politicului datorită imaginii nefavorabile, dar cei care vor să-şi aducă contribuţia la îmbunătăţirea actului de educaţie şi cercetare „trebuie să aibă curajul de a înfrunta opiniile negative”.(
Faptele documentate cantitativ din surse externe independente susţin incontestabil aserţiunile de mai sus. Fie că ne place sau nu, că ne convine sau nu, patru indicatori importanţi din surse independente între ele plasează România în lume şi în Europa după cum urmează (ţară de referinţă: Finlanda).
	Domeniul
	Indicatorul / sursa
	Ţările comparate
	Valoarea medie a indicatorului (acolo unde este definită)

	
	
	România
	Finlanda
	

	
	
	Valoarea indicatorului
	Locul în ierarhia definită de indicator
	Valoarea indicatorului
	Locul în ierarhia definită de indicator
	

	Dezvoltare economică
	Produsul intern brut pe locuitor, per capita GDP (PPP – 2006)

	$8800
	97 / 229 (clasament mondial)
	$32800
	21 / 229 (clasament mondial)
	$10000

	Bună guvernare
	Indicele de Percepţie a Corupţiei, CPI (2006)

	3,1 / 10
	88 / 163 (clasament mondial)
	9,6 / 10
	1 / 163 (clasament mondial)
	(

	Educaţie
	Scorul la Testul PISA
 (media generală: lectură; matematică; ştiinţe)
	432
	34 / 42
	540
	1 / 42
	500

	
	Topul primelor 500 de universităţi din lume

	(
	> 500 (mondial); > 207 (european)
	Univ. Helsinki
	74 / 500 (mondial); 23 / 207 ( european)
	(


3. Cauza mediocrităţii: cultivarea sistematică a comportamentelor reactive
În opinia noastră, România este mediocră, deoarece sistemul public al Educaţiei din România este mediocru.
Notă. Faptul că în mod constant în fiecare an elevi şi studenţi români obţin rezultate remarcabile la competiţii internaţionale probează doar calitatea excepţională a elitelor capabile de performanţe deosebite – şi a competitorilor, şi a antrenorilor acestora. Atât, şi nimic mai mult. Iar faptul că din 42 de ţări participante la Testul PISA în anul 2000 România s-a clasat pe locul 34 şi faptul că nici o universitate din România nu se află în primele 500 de universităţi din lume ori în primele 207 din Europa probează calitatea mediocră a sistemului public al Educaţiei din România, în ansamblul său. Pe cale de consecinţă, nevoia transformării profunde nu vizează în mod necesar şi în primă instanţă micro-elita de excepţie a Educaţiei, ci, urgent, macro-masa sa mediocră.
La rândul său, Educaţia este mediocră dintr-un motiv de proiectare structural incorectă: centrarea dominantă pe transmiterea pe cunoştinţe, în detrimentul formării deprinderilor prin dezvoltarea competenţelor transferabile şi atitudinilor bazate pe valori. Acest mod de operare, ce defineşte acum fibra profundă a Şcolii ca sistem în România, determină cultivarea pe larg a celui mai acut determinant specific felului de a fi de tip mediocru: reactivitatea. În ce are ea mai nefast, reactivitatea înseamnă:
· situarea permanentă şi constantă a noastră, ca indivizi şi ca societate, (în urma jocului(, oricare ar fi acesta (de pildă, procesul complex, definit de profunde schimbări adaptive, al integrării europene a României după aderarea la Uniunea Europeană)
· focalizarea noastră dominantă pe comportarea după reguli construite mereu de (alţi( (sau, mai rău, escamotarea lor cu bună ştiinţă, ceea ce înseamnă comportamente duplicitare manifestate sistematic)
· incapacitatea noastră structurală de a contribui proactiv la construcţia rapidă a oricărui joc nou cu valoare adăugată, caracterizat de flexibilitate, adaptabilitate, sustenabilitate şi capacitate de învăţare ridicată.
O cauză a poziţionării implicite în mediocritatea de tip reactiv prin centrarea sistemului educaţional pe cunoştinţe este dată de natura acestora: prin definiţie, cunoştinţele sunt mult mai rapid perisabile în raport cu deprinderile şi atitudinile. Dintre cele trei verbe ce definesc modelul dezvoltării umane prin educaţie – a şti, ataşat acumulării de cunoştinţe; a face, ataşat practicării deprinderilor şi dezvoltării competenţelor; şi a fi, definind procesul formării atitudinilor – cel mai (stabil( este cel de-al treilea, deoarece cultivarea atitudinilor are legătură directă cu dezvoltarea sistemelor de valori personale, iar valorile sunt cele care durează cel mai mult.
Gândire şi acţiune strategice înseamnă, prin definiţie, orizontul de termen lung – de exemplu, zece-douăzeci de ani. Dintre cunoştinţe, deprinderi şi atitudini, ultimele se formează în timpul cel mai lung, dar şi durează cel mai mult. Iar practicarea îndelungată a unui set specific de competenţe conduce la transformarea lor în comportamente şi, ulterior, la formarea de atitudini specifice. Exemplu concret: comunicarea asertivă, delegarea şi coaching-ul, ca şi competenţe manageriale se fundamentează pe ingredientul critic denumit încredere – practicarea îndelungată a încrederii reciproce conduce la poziţionarea ei ca valoare de prim rang, cu plajă de transferabilitate foarte largă.
De aici, rezultă nevoia de poziţionare strategică a Educaţiei pe cultivarea competenţelor transferabile printr-un sistem educaţional (de bandă largă(, în care miza centrală este construcţia acelui tip de activităţi şi contexte de educaţie prin care protagoniştii principali – elevii, studenţii, dascălii, dar şi instituţiile în ansamblul lor – există cât mai mult timp posibil în teritoriul competenţelor transferabile. Cultivarea înţeleaptă a celei mai armonioase proporţii de cunoştinţe-deprinderi-atitudini şi gradul de transferabilitate a competenţelor dobândite în şcoală dinspre anii formării prin educaţie către anii manifestării profesionale în societate reprezintă primii indicatori de proactivitate cu care măsurăm performanţa Şcolii ca sistem.
Consecinţele directe ale mediocrităţii de tip reactiv se manifestă prin comportamente incorecte de tip chiul, copiat
, vândut-cumpărat note de trecere, ori printr-un stil de competitivitate defensiv-agresivă
 de tip (eu – contra celorlalţi( în loc de creştere constructivă
 de tip (eu – preocupat de propria autodezvoltare(. Toate aceste comportamente înseamnă, de fapt, reacţii instinctive de autoapărare ale elevilor şi studenţilor faţă de un sistem educaţional necooperant, încremenit într-un proiect depăşit, perceput ca exercitând asupra lor o subtilă agresiune ostilă de tip ameninţare, căreia nu i se pot împotrivi altfel.
4. Ce înseamnă competenţe transferabile?

Conversaţia pe tema dezvoltării prin educaţie a competenţelor transferabile este una de primă prioritate


. Transferable Skills Project
 defineşte competenţele transferabile astfel:

(Competenţele transferabile au fost definite relativ simplu drept (competenţele care, dezvoltate într-o situaţie particulară, pot fi transferate într-o altă situaţie(. Ele sunt acele feluri de competenţe necesare pentru acţiunea eficientă a indivizilor nu numai la locul de muncă, dar şi în viaţă în general. Exemple de astfel de competenţe sunt: lucrul în echipă; comunicarea; rezolvarea de probleme; planificarea.
O altă definiţie bună este (adaptare după Nelson Bolles, 1996):
Competenţele transferabile sunt acele competenţe pe care toate formele de studiu, muncă şi carieră le au în comun. Astfel, ele au rolul de punţi între studiu şi muncă, precum şi între o carieră sau alta.
Este important să definim noi înşine ce anume înseamnă (competenţe transferabile( pentru fiecare din noi.(
Acelaşi proiect argumentează importanţa dezvoltării competenţelor transferabile şi listează două astfel de seturi de competenţe
: unul, reprezentând competenţe considerate de absolvenţi drept cele mai importante pentru viitoarele cariere; celălalt, reprezentând competenţe considerate ca fiind foarte bine cultivate în sistemele educaţional britanic şi irlandez (v. p. urm.).
Lectura comparată a celor două liste arată că majoritatea competenţelor considerate importante sunt, de asemenea, destul de mult dezvoltate prin programele academice. Există, totuşi, competenţe considerate foarte importante ce nu sunt foarte bine dezvoltate prin intermediul programelor academice – ca, de exemplu, managementul timpului. Din punct de vedere practic, consecinţa cea mai importantă este creşterea angajabilităţii absolvenţilor diferitelor forme de educaţie care dezvoltă competenţe transferabile.
	Competenţele considerate a fi cele mai importante
	Competenţele considerate a fi cele mai dezvoltate prin sistemul programelor academice

	1. Comunicarea orală (oral communication)
	1. Comunicarea orală (oral communication)

	2. Managementul timpului (time management)
	2. Aptitudinile de cercetare (research skills)

	3. Lucrul în echipă (team work)
	3. Comunicarea scrisă (written communication)

	4. Capacitatea de a face prezentări (presentation skills)
	4. Capacitatea de a face prezentări (presentation skills)

	5. Capacitatea de a face faţă sarcinilor multiple (coping with multiple tasks)
	5. Gândirea critică (critical thinking)

	6. Gestionarea propriului proces de învăţare (managing one(s own learning)
	6. Lucrul în echipă (team work)

	7. Comunicarea scrisă (written communication)
	7. Abilitatea analitică (analytical ability)

	8. Planificarea (planning)
	8. Abilităţile de lucru cu calculatorul (IT skills)

	9. Abilităţile de lucru cu calculatorul (IT skills)
	9. Gestionarea propriului proces de învăţare (managing one(s own learning)

	10. Luarea deciziilor (decision making)
	10. Capacitatea de a face faţă sarcinilor multiple (coping with multiple tasks)

	11. Rezolvarea de probleme (problem solving)
	11. Managementul informaţiei (information management)

	12. Gândirea critică (critical thinking)
	12. Planificarea (planning)


5. Şcoala pe bune: o problemă de leadership transformaţional
Transformarea, printr-un proces de schimbare adaptivă, a Şcolii în România porneşte de la viziunea articulării unui sistem educaţional autentic, care cultivă valori, care foloseşte şi care place – în sensurile cele mai largi ale componentelor acestei viziuni (cultivarea valorilor; a folosi; a plăcea). Am denumit acest proiect (Şcoala pe bune(, cumulând într-o formulare de impact, uşor de reţinut, esenţa de grad zero a întregului proces: asumarea responsabilă şi competentă a trasformării ireversibile, fără echivoc a Educaţiei. Fără glumă, de această dată e pe bune: o dată pentru totdeauna!
Chiar în primele trei paragrafe ale acestui document de planificare strategică a schimbării adaptive a Educaţiei am stabilit natura specifică a abordării transformaţionale dominante de sistem – anume, cea de leadership. Tocmai datorită caracterului său de noutate, am decis ca în această secţiune să clarific în detaliu delimitările conceptuale specifice leadershipului, precum şi modul de aplicare a metodei de leadership pentru transformarea Şcolii ca sistem în România.
5.1. Management, leadership: delimitări conceptuale. John P. Kotter

Există foarte multe modele de management şi leadership, dezvoltate începând din doua jumătate a secolului al XIX-lea. Dintre acestea, un model foarte simplu şi, în acelaşi timp, deosebit de puternic în esenţa sa, se fundamentează pe dualitatea competenţelor exercitate de o persoană aflată în rol (postură) de manager şi, respectiv, de lider. Modelul a fost propus de profesorul american John P. Kotter (Harvard Business School), iar dualitatea management / leadership este descrisă de gestionarea a două contexte distincte: complexitatea, respectiv schimbarea. Conform acestui model, o persoană joacă rol de manager atunci când activitatea sa are ca reper caracteristic gestiunea complexităţii, şi, respectiv, rol de lider atunci când efortul său se concentrează pe promovarea şi punerea în practică a schimbării.

Mai jos sunt prezentate sintetic componentele specifice ce definesc procesele de management şi leadership, conform modelului Kotter, şi arhitectura unui plan de acţiune pentru iniţierea şi consolidarea schimbării.
Dualitatea management / leadership: Modelul (funcţional( KOTTER

	MANAGEMENT (Complexitate)
	LEADERSHIP (Schimbare)

	Planificare / Bugetare

(Administrarea complexităţii)
	Articularea direcţiei, a viziunii asupra viitorului

(organizaţiei, companiei)

	Organizare / Resurse umane

(Dezvoltarea capacităţii de îndeplinire a planului)
	(Alinierea( oamenilor

(comunicarea noii viziuni celor care o înţeleg, pot crea coaliţii şi se angajează la concretizarea ei)

	Control / Soluţionare probleme

(Asigurarea “îndeplinirii planului”, misiunii)
	A motiva / a inspira

(menţinerea oamenilor pe direcţia corectă)


Un Plan de Acţiune pentru iniţierea şi consolidarea SCHIMBĂRII

1. Generarea unui sens al URGENŢEI ((ARDE! ACUM TREBUIE FĂCUT!()

· Analiza realităţii condiţiilor competitive

· Identificarea/discutarea crizelor existente/potenţiale sau a oportunităţilor remarcabile

2. Crearea (COALIŢIEI SCHIMBĂRII( ((Guiding Coalition()

· Constituirea unui grup de lucru suficient de puternic să poată conduce procesul schimbării

· Determinarea/consolidarea spiritului de echipă al grupului de lucru constituit

3. Generarea / dezvoltarea VIZIUNII şi STRATEGIEI schimbării

· Crearea viziunii care să sprijine direcţionarea efortului de schimbare

· Dezvoltarea strategiei de punere în fapt a viziunii

4. COMUNICAREA viziunii asupra schimbării

· Folosirea fiecărui mijloc posibil pentru comunicarea permanentă a noii viziuni şi strategii

· Puterea exemplului personal ((WALK THE TALK!(): Coaliţia schimbării generează un comportament profesional în rezonanţă cu schimbarea, aşteptat şi recunoscut ca atare de către angajaţi

5. Încurajarea ACŢIUNII pe scară largă ((LUMINĂ VERDE!…()

· Îndepărtarea obstacolelor

· Schimbarea sistemelor sau structurilor care subminează viziunea schimbării

· Încurajarea unui comportament PROACTIV, asumarea riscului, punerea în aplicare a ideilor, activităţilor şi acţiunilor NETRADIŢIONALE, neminate de prejudecăţi

6. Generarea CÂŞTIGURILOR PE TERMEN SCURT ((Short-Term Wins()

· Planificarea unor îmbunătăţiri vizibile ale performanţelor ((câştiguri()

· Crearea / realizarea câştigurilor planificate

· Recunoaşterea explicită, vizibilă şi recompensarea celor care au făcut câştigurile posibile

7. CONSOLIDAREA câştigurilor şi amplificarea/aprofundarea schimbării

· Capitalizarea pe încredere şi credibilitatea dobândite; schimbarea tuturor sistemelor, structurilor şi politicilor care blochează viziunea schimbării

· Recrutarea, promovarea şi dezvoltarea acelor persoane care sunt capabile să implementeze viziunea schimbării

· Operaţionalizarea “efectului de cascadă”: activarea procesului cu noi teme, proiecte, idei, agenţi ai schimbării

8. Ancorarea schimbării în CULTURA organizaţiei
· Crearea de performanţe superioare prin comportament centrat pe productivitate, prin leadership mai mult şi mai bun, mangement mai eficient

· Articularea legăturilor între noul tip de comportament şi succesul organizaţional

· Consolidarea unei culturi centrate pe dezvoltarea capacităţii de leadership
Modelul (management-leadership, ca manifestare a dualităţii complexitate-schimbare( a devenit foarte popular. Profesorul olandez Manfred Kets de Vries, titularul disciplinei de leadership development la INSEAD
, detaliază următoarele două liste de caracteristici comportamentale specifice rolurilor de manager şi, respectiv, de lider
:

	Management = gestionarea complexităţii
	Leadership = gestionarea schimbării

	În timp ce managerul…
	Liderul…

	· Se concentrează pe prezent
· Preferă stabilitatea
· (Vede( pe termen scurt (0-3 ani)

· Este preocupat de reguli, norme, proceduri
· Este preocupat de întrebarea CUM?

· Preferă complexitatea
· Tinde să controleze subordonaţii
Se bazează preponderent pe logică
	· Se concentrează pe viitor
· Este interesat de schimbare
· (Vede( pe termen lung (5-10 ani)

· Este absorbit de viziuni
· Este preocupat de întrebarea DE CE?

· Preferă simplitatea
· Tinde să împuternicească subordonaţii
· Se bazează preponderent pe intuiţie


Modelul de leadership propus de Kotter are trei merite principale:

· Discerne clar ce înseamnă intervenţia de management în raport cu intervenţia de leadership, focalizând corporatist-pragmatic aria de acţiune a competenţelor de leadership pe amorsarea şi punerea în fapt a schimbării
· Transmite faptul că (a face leadership( înseamnă ceva foarte diferit de (a face management( ( prin urmare leadershipul şi managementul cer să învăţăm şi să practicăm seturi de competenţe sensibil diferite între ele
· Demontează stereotipul (liderului înnăscut(, pledând convingător în favoarea unui adevăr simplu şi eficace: competenţele de leadership sunt perfect educabile; ele pot fi învăţate şi perfecţionate prin practicarea lor continuă.

Leadership: un model (energetic(

A conduce înseamnă a inspira şi a influenţa, deopotrivă, generând cât mai multă energie pozitivă. Atunci când suntem înconjuraţi de energie pozitivă, e bine, pur şi simplu – ne place, şi munca noastră dă rezultate spectaculoase. Pentru ca acest lucru să se întâmple, este important ca acţiunile noastre să fie armonioase (adică să se deruleze fără (şocuri(, (ghionturi( sau (zdruncinături( resimţite neplăcut şi de noi, şi de cei din jur) şi pragmatice (adică să producă rezultate concrete, măsurabile, vizibile în intervalele de timp planificate). 

Armonia şi pragmatismul susţin trei componente esenţiale ale artei de a conduce, ce revin ca responsabilitate liderului: viziunea; aderenţii
; resursele. Viziunea comunică imaginea intensă a ţelului de atins – Destinaţia (ţinta), dar şi Calea de parcurs până la atingerea obiectivului propus. Aderenţii sunt cei care se alătură liderului, însoţindu-l pe Cale, învăţând şi, în acelaşi timp, generând învăţare ei înşişi. Resursele reprezintă tezaurul de cunoaştere, influenţă şi conexiuni necesar punerii în aplicare a viziunii, cu sprijinul nemijlocit al aderenţilor.

Esenţa (energetică( a modelului provine din faptul că lucrurile se întâmplă în realitate. Este nevoie, prin urmare, de un câmp de forţe (sociale; politice; financiare) care să genereze un vector puternic în direcţia schimbării, ceea ce înseamnă, în fond, energie direcţionată spre împlinirea unui anumit obiectiv.

5.2. Leadership (fără răspunsuri uşoare(: de la soluţii tehnice la schimbări adaptive. Ronald A. Heifetz

Ronald A. Heifetz subliniază importanţa disjungerii între probleme tehnice şi probleme adaptive. Primele cer soluţii tehnice, în care ingredientul principal este exercitarea autorităţii; celelalte cer soluţii adaptive, puse în operă prin procese de leadership. Transformarea Şcolii ca sistem este un proces complex de schimbare adaptivă, de aceea abordarea sa cere poziţionarea dominantă a reflecţiei şi acţiunii în zona leaderhsipului.
Schimbarea adaptivă generează disconfort deoarece, prin însăşi natura sa, incumbă pierderi semnificative pentru cei care se confruntă cu această schimbare: statut; convingeri; atitudini; obişnuinţe. Atunci când oamenii simt iminenţa pierderii valorilor în care cred cu tărie, primul impuls este cel de rezistenţă prin orice forme la schimbare şi de evitare a efortului intens necesar ajustării. Exercitarea unui leadership eficient în această fază creează mediul propice reinterogării şi reexaminării propiilor convingeri, deschizând calea cristalizării unui set nou de convingeri şi valori. Pentru realizarea în fapt a acestui proces adaptiv, Heifetz identifică următoarele resurse disponibile liderului şi grupului care au a face faţă schimbării:
1. Câştigarea atenţiei grupului. Aceasta este sursă critică de putere, şi o resursă pe care liderul o poate folosi pentru calibrarea focalizării asupra direcţiilor de acţiune prioritare
2. Accesarea informaţei necesare schimbării

3. Articularea problemelor şi formularea întrebărilor, modalităţi prin care este transmisă semnificaţia acţiunilor şi prin care se stabilesc direcţiile de efort principale
4. Orchestrarea conflictului. Gestionat inteligent, conflictul este productiv. Liderii pot folosi disonanţele şi diferenţele penmtru a determina grupul să se angajeze în efortul adaptiv
5. Alegerea echipei (a participanţilor). A decide participanţii în conversaţiile cruciale şi în luarea deciziilor constituie o resursă puternică de influenţare a rezultatelor dezirabile.
Leadershipul manifestat în situaţiile provocărilor de natură adaptivă trebuie să aibă capacitatea de a gestiona perioade lungi de anxietate şi, de asemenea, să evalueze foarte exact capacitatea grupului de a face faţă diferitelor niveluri de stres. Există câţiva factori-cheie ce pot ajuta un grup să execute sarcini de natură adaptivă: coeziunea internă; încrederea; delimitarea clară a sarcinilor; structura externă a autorităţii. Provocările adaptive vin adeseori sub formă de întrebări esenţiale, iar soluţiile adaptive se degajă din formularea răspunsurilor la întrebările esenţiale: Ce trebuie să învăţ eu ca persoană şi noi toţi, ca şi comunitate de educatori? Ce putem păstra şi la ce trebuie să renunţăm? Ce valori cultivăm în noi şi în cei pe care îi educăm? Vreau să intru în acest proces al transformării Şcolii ca sistem? Merită să rămân în el până la capăt? 
5.3. Leadership real: confruntarea cu provocările cele mai dure. Dean Williams

Iată doar trei exemple ilustrative din axiomatica proiectelor de transformare a Şcolii ca sistem în România, care înseamnă tot atâtea provocări dintre cele mai dure pentru protagoniştii lor direcţi – elevii, studenţii, profesorii, organizaţia Educaţiei – ca şi pentru societate, în ansamblul său:
· Îndeplinirea obiectivului strategic al Şcolii pe bune, respectiv generarea unei resurse umane sustenabile înalt competitive, prin alocarea – începând cu 2012, timp de minimum patru ani – a 8% din P.I.B. la capitolul (cheltuieli publice pentru Educaţie(
· Aşezarea integrală şi completă a sistemului universităţilor publice pe principiile de competitivitate şi calitate definite prin Procesul Bologna, cu obiectivul ca în 2020 cel puţin o universitate din România să fie inclusă în topul primelor 500 de universităţi din lume
· Punerea în fapt a celui mai important proiect al transformării Şcolii ca sistem în România, proiectul carierei didactice, pornind de la viziunea unei strategii moderne de dezvoltare a resursei umane din Educaţie ce consfinţeşte, începând cu 2007, demnitatea şi statutul social de prim rang ale profesiei de dascăl. Parametrii de proiectare a noului model de carieră didactică sunt: existenţa opţiunilor de carieră şi tranziţie în carieră cu puncte de intrare-ieşire clare, dezvoltarea competenţelor şi atitudinii de educatori, formarea continuă, dezvoltarea personală, pachetul financiar motivant acordat pe bază de merit şi reconversia profesională.
A pune pe agenda publică proiecte de natura celor enunţate şi a determina asumarea punerii lor în fapt până la capăt înseamnă, în termenii lui Dean Williams, gestionarea unui set distinct de provocări de leadership (real(, în care natura prevalentă a orchestrării schimbării este cea adaptivă. Tabelul de mai jos prezintă provocările de leadership real definite de Williams, cu exemple ilustrative de situaţii din Şcoala românească de azi.
	Leadership real: modelul Dean Williams

	Exemple reale, pe Cazul Şcolii din România

	Tipul de Provocare
	Definirea provocării
	

	provocarea (activării(
	Provocarea activării se produce atunci când un grup sau o facţiune a acestuia refuză să înfrunte un aspect al realităţii care ar putea de fapt să-i îmbunătăţească performanţa instituţională sau calitatea vieţii. Pentru a primi provocarea activării, liderul trebuie să includă printre actele lui atragerea grupului sau a principalilor decidenţi într-un proces de reconsiderare sau de schimbare a premiselor, valorilor şi priorităţilor lor, pentru a putea accepta – sau măcar contempla – noile realităţi.
	· numărul foarte mare de discipline de studiu în învăţământul preuniversitar

· performanţa slabă a corpului didactic, ca dascăli

· imposibilitatea elevilor şi studenţilor de a decide în mod real asupra disciplinelor pe care le studiază

	provocarea (dezvoltării(
	În privinţa provocării dezvoltării, este vorba de faptul că grupul ar putea obţine îmbunătăţiri considerabile în calitatea vieţii sau performanţa organizaţională, dar numai cu condiţia să-şi fructifice capacităţile latente. Prin urmare, pentru a răspunde unei provocări a dezvoltării, liderul trebuie să declanşeze un proces care să scoată la suprafaţă şi să exploateze pe deplin capacităţile latente ale grupului.
	· nefructificarea experienţei şi expertizei dascălilor în proiectarea propriei cariere didactice

· nefructificarea experienţei şi expertizei dascălilor în proiectarea filierei didactice



	provocarea (tranziţiei(
	În cazul provocării tranziţiei, este vorba de faptul că grupul ar obţine avantaje însemnate dacă ar putea face tranziţia de la setul actual de valori la unul nou. Prin urmare, pentru a răspunde unei provocări a tranziţiei, liderul trebuie să orchestreze un proces de schimbare culturală care să cuprindă reconfigurarea loialităţilor, modificarea mentalităţilor şi schimbarea priorităţilor într-o măsură suficientă pentru ca grupul să poată da piept cu noua realitate
.
	· setul actual de valori: practic, inexistent

· setul de valori propus a fi asumat şi cultivat la nivel de sistem educaţional: încrederea; onestitatea; competenţa; performanţa; inteligenţa socială; curajul acţiunii civice; creativitatea; implicarea personală; motivaţia emoţională pozitivă;  responsabilitatea; forţa echipei


	Leadership real: modelul Dean Williams

	Exemple reale, pe Cazul Şcolii din România

	Tipul de provocare
	Definirea provocării
	

	provocarea (menţinerii(
	Provocarea menţinerii se referă la situaţiile când terenul este de aşa natură, încât grupul nu ar fi în stare să-şi îmbunătăţească situaţia nici măcar dacă ar reuşi să-şi dezvolte pe deplin toate calităţile latente. De exemplu, printre piedicile pe care le întâmpină grupul se pot număra lipsa de capital de investiţii, subordonarea faţă de o putere străină sau o situaţie de criză economică. În astfel de situaţii severe, rolul liderului este să-i facă pe oameni să-şi ocrotească valorile pe care le-au dobândit şi să se asigure că resursele esenţiale sunt protejate până la trecerea pericolului. Ca să poată trece cu bine de momentul de cumpănă, oamenii trebuie să ştie să se apere în mod strategic şi să manifestă o puternică determinare.
	· procentul curent din P.I.B., alocat cheltuielilor publice pentru Educaţie

	provocarea (creaţiei(
	În ceea ce priceşte provocarea creaţiei, este vorba de o situaţie în care o combinaţie neobişnuită de condiţii îi prezintă grupului oportunitatea de a dobândi avantaje majore şi durabile, cu condiţia ca oamenii să se poată desprinde cumva de rutina zilnică, suficient de mult timp cât să exploreze ce au în faţă. Sarcina lor este să facă lucruri ce nu s-au mai făcut niciodată. De exemplu, un grup ar putea avea o realizare majoră dacă ar cuprinde suficient de mulţi oameni care să aloce timp şi resurse găsirii unor soluţii situate dincolo de concepţiile şi convingerile lor prevalente. [...] Este însă nevoie de un leadership cu totul special pentru aprinderea imaginaţiei oamenilor şi pentru inocularea lor cu ardoarea, atenţia şi curiozitatea de care au nevoie ca să creeze ce trebuie creat, să-şi depăşească paradigma prevalentă şi să facă o descoperire într-adevăr utilă.
	· programul International Baccalaureate exins la nivelul întregului învăţământ preuniversitar

· resetarea contractului psihologic dintre profesori  şi elevi-studenţi dinspre tranzacţii toxice de tip părinte-copil spre tranzacţii sănătoase de tip adult-adult


	provocarea (de criză(
	În cazul provocării de criză, grupul se confruntă cu o situaţie potenţial explozivă, care poate pune în pericol viaţa membrilor lui sau un alt aspect important al ordinii acceptate. Este vorba de dificultăţi foarte serioase, cu potenţial de pericol, şi în care elementul timp are importanţă critică. Dat fiind că s-a petrecut ceva neaşteptat şi poate distructiv, oamenii sunt anxioşi, derutaţi şi foarte vulnerabili. În faţa unei provocări de criză, sarcina liderului este să declanşeze un proces care mai întâi atenuează caracterul exploziv al situaţiei, iar apoi îi atrage pe membrii grupului în efortul de soluţionare a problemelor ascunse care ar putea contribui pe viitor la reapariţia crizei.
	· nivelul salariilor personalului care îşi desfăşoară activitatea în Educaţie

· gradul de insatisfacţie al studenţilor faţă de calitatea aplicării principiilor Porcesului Bologna




Provocările (de criză( identificate de Williams – cu multe exemplificări din realitatea sistemului educaţional actual din România, de tipul violenţei în şcoli, condiţiilor nesatisfăcătoare de cazare din căminele studenţeşti şi multe, multe altele – fac apel în mod consistent şi la soluţii de sistem fundamentate pe aplicaţii specifice de management al crizelor


.
5.4. Leadership = schimbare. Iar schimbarea DOARE!...
Vestea cea mai neplăcută atunci când vine vorba despre schimbare – cu atât mai mult în cazul unei schimbări necesare profunde cum este cazul sistemului uman, instituţional şi social de dimensiuni atât de mari pe numele său Educaţie – este că înainte de orice, schimbarea generează disconfort. De schimbare ni se face frică, iar disconfortul asociat ne doare – şi atunci, de cele mai multe ori preferăm complacerea în status quo-ul călduţ cu care suntem obişnuiţi, deşi şi acesta ne displace şi ne irită poate chiar mai mult. Tranziţia de la o realitate cu care am fost obişnuiţi la un nou tip de existenţă a fost solid cercetată, iar modelul clasic de curbă a schimbării (Elizabeth Kubler-Ross
) documentează cinci faze ale acestei tranziţii:

· Şocul şi refuzul de acceptare a iminenţei schimbării ((Nu e adevărat! Nu mi se întâmplă mie!...() – comportamentele caracteristice în această fază sunt: evitare; confuzie; teamă; tendinţa de a da vina pe alţii
· Furia – stări caracteristice: frustrare; anxietate; iritare; ruşine

· Depresia şi detaşarea ((Îmi bag picioarele!... Nu mă mai interesează nimic!...() – stări caracteristice: senzaţia de copleşire de către context: lehamite; lipsa de energie; neajutorarea

· Dialogul şi negocierea – stări caracteristice: impulsul de ne apropia de alţii şi a-i face pe părtaşi poveştii noastre; lupta cu noi înşine de a găsi semnificaţii plauzibile pentru dificultăţile prin care am trecut
· Acceptarea schimbării, caracterizată de explorarea unor noi opţiuni, pe baza unor planuri de acţiune pe care am reuşit să le construim.

O dată asumată transformaţional, schimbarea generează semnificaţii noi ale vieţii noastre, determinând creşterea stimei de sine şi a încrederii în noi înşine şi consolidându-ne, pe cale de consecinţă, sentimentul pozitiv de siguranţă că am depăşit momentele dificile şi neplăcute ale schimbării şi ne-am poziţionat într-o realitate nouă, căreia îi putem construi şi determina regulile de funcţionare ((empowerment(), care acum ne aparţine pe deplin ((ownership(). Ce-a fost greu a trecut: am păşit pragul schimbărilor adaptive şi acum putem evolua la viteză de regim, trăindu-ne liniştiţi vieţile de zi cu zi.

Există un singur antidot la durerea şi disconfortul schimbării: disponibilitatea de a învăţa – asumată integral, responsabil, irevocabil. Învăţăm împreună să generăm schimbarea adaptivă a Educaţiei şi învăţăm împreună să scriem şi să aplicăm decalogul transformării Şcolii ca sistem în România. Începem învăţarea cu noi înşine, apoi învăţăm împreună cu copiii pe care îi educăm altfel, apoi învăţăm împreună cu părinţii acestor copii, apoi învăţăm instituţional până la ancorarea ireversibilă a schimbării adaptive în cultura organizaţională a fiecărei grădiniţe, fiecărei şcoli generale, fiecărui liceu, fiecărei facultăţi şi fiecărei universităţi în parte – de asemenea, până la transformarea culturii organizaţionale a fiecărei unităţi de management al educaţiei din sistem, cu Ministerul Educaţiei în frunte.

6. Şcoala pe bune: proiectele transformării de sistem
Educaţia este proiectul public numărul 1 în România în următorii 20 ani. Am în vedere trei argumente care susţin enunţul:
Argumentul istoric. Acum, în esenţa sa, Şcoala funcţionează conform unui model inadecvat timpului prezent şi celui viitor. A treia mare transformare a Şcolii româneşti moderne, după cea articulată de Spiru Haret în anii 1890-1900 şi după reforma comunistă din 1948, încă nu a avut loc.

Argumentul social. Subsistemul public principal pentru schimbarea infrastructurii mentale a societăţii este Educaţia. Acum România are nevoie, urgent, de schimbarea infrastructurii sale mentale în acord cu schimbările generate de aderarea la Uniunea Europeană, prin urmare Educaţia devine proiectul său public numărul 1.

Argumentul economic. Investiţia în educaţie este profitabilă. Rata de rentabilitate a investiţiei în educaţie se situează între 5-30%, conform statisticilor O.E.C.D.

O analiză complexă de sistem a situaţiei curente din Educaţiei se află pe site-ul IRSCA GIFTED EDUCATION, în documentul intitulat (Manifestul Educaţiei(
.
Viziunea Şcolii pe bune este următoarea: România are o ŞCOALĂ AUTENTICĂ, adică o Şcoală bazată pe VALORI, care FOLOSEŞTE şi PLACE. 
Valorile Şcolii pe bune sunt: încrederea; onestitatea; competenţa; performanţa; inteligenţa socială; curajul acţiunii civice; creativitatea; implicarea personală; motivaţia emoţională pozitivă;  responsabilitatea; forţa echipei. 
Misiunea Şcolii pe bune este: PRIN EDUCAŢIE, SCHIMBĂM INFRASTRUCTURA MENTALĂ A SOCIETĂŢII ROMÂNEŞTI, în acord cu schimbările generate de aderarea României la Uniunea Europeană. Aderarea, în sine, este un act tehnic. Transformarea infrastructurii mentale presupune un proces de schimbare adaptivă care, controlat şi coordonat corect, durează 10-20 de ani, punând în lucru în mod real subsistemul public principal pentru schimbarea infrastructurii mentale a societăţii, Educaţia.

Obiectivul strategic al Şcolii pe bune este generarea SUSTENABILĂ A unei resurse umane naţionale înalt competitive, capabile să funcţioneze eficient în societatea actuală şi viitoare. Pentru îndeplinirea acestui obiectiv strategic, începând cu 2012, timp de minimum 4 ani (adică, până în 2016), România alocă 8% din Produsul Intern Brut capitolului (cheltuieli pentru Educaţie(. Până în 2011, România alocă P.I.B. pentru Educaţie în următoarele procente: în 2007 şi 2008 – 6%; în 2009, 2010 şi 2011 – 7%. În 2012, OPT LA SUTĂ din P.I.B. merge la Educaţie. Ulterior, acest procent este între 6-8%, timp de încă nouă-zece ani (2016-2025).

Proiectele principale ale Şcolii pe bune şi calendarul acestora sunt următoarele:

I. Pe termen scurt: 31 decembrie 2007:

1. Denumirea proiectului: Bac-ul – la muzeu! Din vara lui 2007, examenul de bacalaureat încetează, în forma în care se desfăşoară acum. Locul său este luat de o examinare standard calitativă, organizată periodic pentru absolvenţii de liceu care doresc să urmeze studii superioare, capabilă să pună în evidenţă profilul de învăţare şi potenţialul de dezvoltare ale tinerilor

2. Denumirea proiectului: Testarea Naţională – la muzeu! Din vara lui 2007, testarea naţională a absolvenţilor claselor a VIII-a încetează, în forma în care se desfăşoară acum. Locul său este luat de concursurile de admitere în licee, şcoli profesionale, de arte şi meserii, organizate de fiecare unitate de învăţământ în parte, cu monitorizarea MEC, care să pună în evidenţă profilul de învăţare şi potenţialul de dezvoltare ale tinerilor. Consiliile de conducere au autoritatea şi responsabilitatea desfăşurării corecte a concursurilor de admitere în unităţile proprii.

3. Denumirea proiectului: Filiera didactică. La 1 octombrie 2007, toate universităţile din sistemul învăţământului superior de stat pun la dispoziţia celor interesaţi o ofertă de formare iniţială pe filieră didactică, centrată pe duble sau triple specializări, cu puncte de intrare-ieşire pe bază de credite transferabile, în care proporţia între pregătirea ca viitori dascăli şi pregătirea de specialitate este de 60%-40%.

4. Denumirea proiectului: Cariera didactică. Începând imediat, coordonez proiectarea şi implementarea unei strategii moderne de dezvoltare a resursei umane din educaţie, având ca obiectiv consfinţirea statutului social de prim rang şi a demnităţii profesiei de dascăl în România. Realizez acest proiect în perioada 2007-2012.

5. Denumirea proiectului: Învăţământul rural. Coordonez proiectarea şi implementarea unui model educaţional adecvat realităţii mediului rural din România, centrat pe dezvoltarea stimei de sine, asertivităţii şi comportamentului proactiv la populaţia de vârstă şcolară de la sate, folosind educaţia online interactivă şi stimulând implicarea socială a profesorilor în rezonanţă cu nevoile comunităţii locale. Pilotez modelul începând cu anul şcolar 2007-2008 şi îl generalizez în perioada 2008-2012.

6. Denumirea proiectului: IB. Începând cu anul şcolar 2007-2008, în şase licee din Bucureşti şi câte un liceu din fiecare municipiu reşedinţă de judeţ din România funcţionează, cu statut de pilot, componentele MYP (Middle Years Programme) şi DP (Diploma Programme) din programul International Baccalaureate (IB; www.ibo.org). Până în 2012, 10% din liceele României oferă clienţilor lor, elevii, programele IB.

7. Denumirea proiectului: Descentralizarea managerială. Începând cu anul şcolar 2007-2008, deleg autoritatea alocării resurselor umane şi financiare tuturor directorilor şi consiliilor de administraţie din şcoli, operaţionalizând profesionalizarea managerilor din sistemul educaţional prin programe de dezvoltare a resurselor umane din categoria managementului.

8. Denumirea proiectului: Inspecţia şcolară şi instituţională. Începând cu anul şcolar 2007-2008, scot funcţia de inspecţie şcolară de sub autoritatea furnizorului naţional de educaţie. Promovez înfiinţarea unui organism independent (consorţiu) de inspecţie şcolară şi instituţională, ale cărui responsabilităţi principale sunt evaluarea stării şi procesualităţii învăţământului preuniversitar şi oferirea de feedback (constatări; recomandări de îmbunătăţire) furnizorului naţional de educaţie. Calendar: 2007-2010.

9. Denumirea proiectului: Sunt Trainer! La 31 decembrie 2007, Clasificarea Ocupaţiilor în România (C.O.R.) şi Legea Educaţiei instituie profesia de trainer (formator).
10. Denumirea proiectului: Diagnoza culturii şi climatului organizaţional ale Educaţiei. La 15 iunie 2008 dau publicităţii studiul de cultură şi climat organizaţional din Educaţie, realizat pe baza rezultatelor furnizate de aplicarea instrumentelor Human Synergistics OCI/OEI în organizaţia centrală (Ministerul Educaţiei) şi unităţi de învăţământ preuniversitar şi universitar, selectate pe bază de eşantion semnificativ.
II. Pe termen mediu, adică 2008–2012:

1. Continuarea, dezvoltarea şi generalizarea proiectelor specificate în agenda pe termen scurt.

2. Denumirea proiectului: Modelul 6-3-3 (6 ani – învăţământ primar; 3 ani – gimnaziu; 3 ani - liceu) pentru duratele şcolarizării în ciclurile primar-gimanzial-liceal. Coordonez proiectarea şi implementarea unui model al educaţiei de bază în concordanţă cu dezvoltarea biologică  şi psihosomatică  a copilului.  Modelul educaţional 6-3-3 devine operaţional începând cu anul 2012.

3. Denumirea proiectului: Şcoala – ALTFEL! Aceasta înseamnă: MAI PUŢINE DISCIPLINE în fiecare semestru (de exemplu: 5; 6; 7; 8); ACELAŞI NUMĂR DE ORE pe săptămână pentru fiecare disciplină (de exemplu: 4; 3); un PORTOFOLIU SEMESTRIAL de discipline OBLIGATORII şi LA ALEGERE (de exemplu: 7 discipline pe semestru = 4 discipline obligatorii + 3 discipline la alegere); programe şcolare / manuale adecvate; formare de profesori adecvată; posibilităţi de accelerare pe bază de programe specializate.  Proiectul Şcoala-ALTFEL! devine operaţional începând cu anul 2012

4. Denumirea proiectului: Gifted Education. Am în vedere: educaţia copiilor cu abilităţi înalte şi capacitate de performanţă, precum şi educaţia copiilor care doresc şi pot să-şi dezvolte abilităţi înalte prin programe cu acoperire largă. Proiectul Gifted Education devine operaţional începând cu anul 2008
5. Denumirea proiectului: 2012: 8% P.I.B.. Începând cu anul 2008, coordonez proiectarea bugetului pe principii care să asigure atingerea ţintei de 8% procent P.I.B. alocat capitolului (cheltuieli publice pentru Educaţie(.
Prioritatea mea este învăţământul preuniversitar, veriga cea mai importantă a educaţiei în România. În ceea ce priveşte componenta universitară, îmi asum obligaţia ca învăţământul superior românesc să devină compatibil cu cel european, în spiritul Procesului Bologna (http://www.bologna-bergen2005.no/Docs/00-Main_doc/050520_Bergen_Communique.pdf).

Şcoala pe bune este un proiect nenegociabil politic. Prin acest enunţ afirm că soluţia propusă de mine este, acum, singura viabilă pentru transformarea profundă a Şcolii ca sistem în România, indiferent de forţele politice care conduc ţara. Acum, Educaţia se confruntă cu o criză de sistem ce pendulează între cronic şi acut. Instituţiile Educaţiei sunt anacronice, inerte, probând incapacitatea sistemului actual de a funcţiona corect, eficient. Din ofertele guvernaţilor post-decembrişti trecuţi şi prezenţi lipseşte viziunea serioasă privind Educaţia. Lipsesc proiectele care să materializeze o viziune... inexistentă! Dar, mai ales, lipseşte omul dispus să-şi asume răspunderea ducerii acestui proces până la capăt: complet; fără echivoc; ireversibil. Eu ştiu ce am de făcut, pot şi vreau, iar cei în faţa cărora dau seamă sunt dascălii, copiii şi părinţii, comunitatea, în ansamblu.
7. Ministrul Educaţiei

În acest proces transformaţional apare absolut legitimă întrebarea: cine coordonează jocul? Cine îşi asumă rolul de iniţiere a schimbării adaptive a Educaţiei, conform acestei strategii? În fond, cine este ministrul Educaţiei?
Din cel puţin două motive, recomandarea mea este următoarea: încep eu procesul, imediat, şi îl coordonez direct timp de 3-4 ani; în acest interval, clasa politică începe să internalizeze schimbarea, asumându-şi competent şi responsabil mecanismele de creştere internă a politicienilor capabili să continue cu succes transformarea, atât cât va fi necesar; după 3-4 ani eu predau ştafeta coordonării directe a procesului şi transfer autoritatea şi responsabilitatea către viitorul ministru al Educaţiei, provenit din rândurile partidelor politice parlamentare.

De ce acum, în opinia mea, este (cel mai bine( aşa? Cele două motive principale pe care îmi fundamentez recomandarea sunt următoarele:

1. Pentru că eu am articulat această viziune a schimbării adaptive a Educaţiei şi ştiu cum să încep şi să coordonez punerea sa în fapt de îndată; oricare altă persoană are nevoie de un interval de timp fizic pentru a înţelege nuanţele sale şi a-şi asuma în cunoştinţă de cauză continuarea înfăptuirii sale – este un proces de învăţare natural, iar consecinţa sa cea mai importantă este (luarea sa în proprietate( de către cei cărora le aparţine de fapt: clasa politică şi Oamenii Şcolii (cei 3-4 ani creează condiţiile de (ownership politic( asupra procesului)
2. Pentru că întotdeauna schimbările de un asemenea calibru generează disconfort şi, pe cale de consecinţă, au potenţial ridicat de deteriorare a imaginii publice a celui care îşi asumă coordonarea procesului schimbării şi, prin extensie, a partidului politic din care acea persoană face parte; în opinia mea, absorbirea inteligentă şi avizată a şocului iniţial şi a stărilor de disconfort de către o persoană neangajată politic creează premise pentru continuarea procesului profund de transformare a Şcolii ca sistem dincolo de orizontul primilor 3-4 ani, cei mai inconfortabili din punctul de vedere al impactului asupra imaginii coordonatorului întregului proces – acest interval are, aşadar, rol de atenuare a impactului de imagine negativ asupra oricăreia dintre forţele politice la guvernare.
8. Angajamentul meu: învăţăm şi realizăm împreună schimbarea adaptivă a Educaţiei în România
1. Educaţia este proiectul public numărul 1 în România în următorii 10-20 de ani, pentru că prin educaţie societatea îşi schimbă infrastructura mentală, iar această schimbare încă nu s-a produs, după 1989.
2. Proiectul Şcolii pe bune este fezabil. El nu este o ameninţare. Există profesionişti ai educaţiei care îl ştiu, îl vor şi îl susţin, punând la dispoziţie expertize pe dimensiuni multiple: educaţie non-formală; educaţia adulţilor; training şi consultanţă; experienţă internaţională; managementul schimbării; leadership transformaţional.
3. Şcoala pe bune înseamnă ieşirea României din mediocritate. Schimbarea adaptivă a Educaţiei constituie un exerciţiu profund de învăţare colectivă la scara întregii societăţi, fundamentat pe încredere, onestitate, competenţă, performanţă şi curaj, gândit să genereze câştiguri ireversibile – pe termen scurt, mediu şi lung – pentru toţi actorii individuali şi instituţionali implicaţi în punerea sa în fapt. Timpul va proba.

